CELEX: 32016D0421
Language: fi
Date: 2016-03-18 00:00:00
Title: Komission täytäntöönpanopäätös (EU) 2016/421, annettu 18 päivänä maaliskuuta 2016, täytäntöönpanoasetuksen (EU) N:o 391/2013 17 artiklan noudattamatta jättämisestä Sveitsin maksuvyöhykkeen yksikköhinnoissa vuosina 2015 ja 2016 (tiedoksiannettu numerolla C(2016) 1594) (ETA:n kannalta merkityksellinen teksti)

22.3.2016   
            
            
               FI
            
            
               Euroopan unionin virallinen lehti
            
            
               L 75/66
            
         KOMISSION TÄYTÄNTÖÖNPANOPÄÄTÖS (EU) 2016/421,
   annettu 18 päivänä maaliskuuta 2016,
   täytäntöönpanoasetuksen (EU) N:o 391/2013 17 artiklan noudattamatta jättämisestä Sveitsin maksuvyöhykkeen yksikköhinnoissa vuosina 2015 ja 2016
   
      
         (tiedoksiannettu numerolla C(2016) 1594)
      
   
   (Ainoastaan italian-, ranskan- ja saksankieliset tekstit ovat todistusvoimaiset)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan yhteisön ja Sveitsin valaliiton välisen sopimuksen lentoliikenteestä, jäljempänä ’sopimus’ (1),
   ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa (palveluntarjonta-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (2) ja erityisesti sen 16 artiklan 1 kohdan,
   ottaa huomioon lennonvarmistuspalvelujen yhteisestä maksujärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 391/2013 (3) ja erityisesti sen 17 artiklan 1 kohdan e alakohdan,
   sekä katsoo seuraavaa:
   
               (1)
            
            
               Täytäntöönpanoasetuksessa (EU) N:o 391/2013 säädetään lennonvarmistuspalvelujen yhteisestä maksujärjestelmästä. Yhteinen maksujärjestelmä on olennainen ehto, jos halutaan saavuttaa suorituskyvyn kehittämisjärjestelmälle Euroopan parlamentin ja neuvoston asetuksen (EY) N:o 549/2004 (4) 11 artiklassa ja komission täytäntöönpanoasetuksessa (EU) N:o 390/2013 (5) asetetut tavoitteet.
            
         
               (2)
            
            
               Komission täytäntöönpanopäätöksessä 2014/132/EU (6) asetetaan unionin laajuiset suorituskykytavoitteet, joihin sisältyy lennonaikaisten lennonvarmistuspalvelujen kustannustehokkuustavoite ilmaistuna kyseisten palvelujen tarjoamiseen liittyvinä määritettyinä yksikkökustannuksina, toiselle viitejaksolle, joka kattaa vuodet 2015–2019.
            
         
               (3)
            
            
               Täytäntöönpanoasetuksen (EU) N:o 391/2013 17 artiklan 1 kohdan c alakohdassa ja 2 kohdassa säädetään, että komissio arvioi jäsenvaltioiden komissiolle toimittamat vuosien 2015 ja 2016 maksuvyöhykkeiden yksikköhinnat komission täytäntöönpanopäätöksen (EU) 2015/347 (7) mukaisen suoritustavoitteiden tarkistuksen jälkeen. Arvioinnissa tarkistetaan, että kyseiset yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaisia.
            
         
               (4)
            
            
               Komissio on suorittanut yksikköhintojen arvioinnin käyttäen Sveitsin 1 päivään kesäkuuta 2015 mennessä toimittamaa dataa ja muita tietoja sekä tarkistettuun suorituskykysuunnitelmaan sisältyviä asiaankuuluvia tietoja. Apunaan sillä oli suorituskyvyn tarkastuselin, jonka tehtävänä on avustaa komissiota suorituskyvyn kehittämisjärjestelmän täytäntöönpanossa täytäntöönpanoasetuksen (EU) N:o 390/2013 3 artiklan mukaisesti, ja Eurocontrolin lentoreittimaksujen keskustoimisto. Vuosien 2015 ja 2016 yksikköhintojen arvioinnissa otettiin huomioon toisen viitejakson tarkistettuja suorituskykysuunnitelmia koskeva suorituskyvyn tarkastuselimen raportti, joka toimitettiin komissiolle 15 päivänä lokakuuta 2015.
            
         
               (5)
            
            
               Kyseisen arvioinnin perusteella komissio totesi täytäntöönpanoasetuksen (EU) N:o 391/2013 17 artiklan 1 kohdan e alakohdan mukaisesti, etteivät Sveitsin vuosien 2015 ja 2016 osalta esittämät yksikköhinnat ole täytäntöönpanoasetusten (EU) N:o 390/2013 ja (EU) N:o 391/2013 mukaisia.
            
         
               (6)
            
            
               Täytäntöönpanoasetuksen (EU) N:o 390/2013 11 artiklan 1 kohdassa säädetään, että jäsenvaltioiden kansallisten valvontaviranomaisten on laadittava suorituskykysuunnitelmat, joihin sisältyy unionin laajuisten suorituskykytavoitteiden kanssa yhdenmukaisia tavoitteita. Täytäntöönpanoasetuksen (EU) N:o 391/2013 11 artiklan 2 kohdan ja liitteen IV nojalla yksikköhinnat lasketaan jäsenvaltion suorituskykysuunnitelmassa määritettyjen reitinaikaisten määritettyjen kustannusten ja ennustettujen palveluyksikköjen perusteella eli reitinaikaisina määritettyinä yksikkökustannuksina. Siihen asti, kun Sveitsin suorituskykytavoitteet on todettu yhdenmukaisiksi unionin laajuisten tavoitteiden kanssa, niiden perusteella laskettuja yksikköhintoja ei voida pitää täytäntöönpanoasetusten (EU) N:o 390/2013 ja (EU) N:o 391/2013 mukaisina.
            
         
               (7)
            
            
               Täytäntöönpanoasetuksen (EU) N:o 391/2013 17 artiklan 1 kohdan e alakohdan mukaisesti komission toteamukset olisi ilmoitettava asianomaisille jäsenvaltioille.
            
         
               (8)
            
            
               Koska toisen viitejakson tarkistettuja suorituskykysuunnitelmia ei ollut hyväksytty toista viitejaksoa edeltäneen vuoden 1 päivään marraskuuta mennessä, on muistettava, että täytäntöönpanoasetuksen (EU) N:o 391/2013 17 artiklan 2 kohdan mukaisesti jäsenvaltioiden on laskettava maksuvyöhykkeiden yksikköhinnat tarvittaessa uudelleen lopullisten hyväksyttyjen suorituskykysuunnitelmien perusteella ja otettava tässä päätöksessä vahvistettujen yksikköhintojen väliaikaisesta soveltamisesta aiheutuvat erot huomioon laskettaessa seuraavan vuoden yksikköhintoja.
            
         
               (9)
            
            
               Asetuksen 17 artiklan 1 kohdan viimeisen alakohdan mukaisesti yksikköhinnat ilmaistaan kansallisena valuuttana. Sen vuoksi tässä asetuksessa tarkoitetut yksikköhinnat esitetään Sveitsin frangeina,
            
         ON HYVÄKSYNYT TÄMÄN PÄÄTÖKSEN:
   1 artikla
   Sveitsin maksuvyöhykkeen vuoden 2015 yksikköhinta 118,97 ja vuoden 2016 yksikköhinta 113,69 eivät ole täytäntöönpanoasetusten (EU) N:o 390/2013 ja (EU) N:o 391/2013 mukaisia.
   2 artikla
   Tämä päätös on osoitettu Sveitsin valaliitolle.
   
      Tehty Brysselissä 18 päivänä maaliskuuta 2016.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EUVL L 114, 30.4.2002, s. 73.
   
      (2)  EUVL L 96, 31.3.2004, s. 10.
   
      (3)  EUVL L 128, 9.5.2013, s. 31.
   
      (4)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 96, 31.3.2004, s. 1).
   
      (5)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
   
      (6)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).
   
      (7)  Komission täytäntöönpanopäätös (EU) 2015/347, annettu 2 päivänä maaliskuuta 2015, tiettyjen Euroopan parlamentin ja neuvoston asetuksen (EY) N:o 549/2004 mukaisesti esitettyihin kansallisiin tai toiminnallisia ilmatilan lohkoja koskeviin suunnitelmiin sisältyvien tavoitteiden yhteensopimattomuudesta toiselle viitejaksolle vahvistettujen unionin laajuisten suorituskykytavoitteiden kanssa sekä suosituksista kyseisten tavoitteiden tarkistamiseksi (EUVL L 60, 4.3.2015, s. 48).